Drumblek

Drumblek arèya drumben tradhisional sè asalla dâri Kota Salatiga. Kâsenian rèya èmolaè bi' sèttong seniman nyamana Didik Subiantoro Masruri polana korang biaya ka'angghuy mellè alat musik drumben dâlem rângka marammè acara Arè Olang Taon sè ka-41 Republik Indonesia è taon 1986. Pâpaling sakonè'na, sampè' taon 2020, drumblek teros èpajhâng è sapa-napa acara fèstival kâsenian Kota Salatiga. 

 Asal-osolla 

Menurot Supangkat, drumblek lakar bisa èsebbhut dâddhi sala sèttong macem kâsenian anyar, tape dhasar dâri kâsenian drumblek sanyatana iyâ arèya klothekan sè ampon tamaso' dâddhi budhâja lokal bân la abit bâḍâ è dâlem masyarakat Jhâbhâ. Drumblek bisa ègholongngaghi dâddhi seni budhâja asli sè asalla dâri Kota Salatiga, mon bâḍâna èsebbhut dâddhi 'panyamporna' dâri budhâja klothekan sè ampon èpatoron dâri nini' totok dâ' potoh.
Kâsenian drumblek dha'-adha'an monjul è taon 1986 è Dhèsa Pancuran, Kelurahan Kutowinangun Lor, Kecamatan Tingkir, Kottha Salatiga, bi' sèttong panyèttos nyamana Didik Subiantoro Masruri otabâ lebbi akrab èyolok Didik Ompong. Pèkkèran krèatiffa Didik bâḍâ bâkto Dhèsa Pancuran èpakon nuro' karnaval Arè Olang Taon sè ka-41 Republik Indonesia. È bâkto jârèya, acara-acara kâsenian pancen bânnyak èpabâḍâ è Kota Salatiga. Adapun acara-acara sè èmaksod iyâ arèya karnaval, pawai, bân fèstival kâsenian.

Didik dha'-adha'an andi' pangaterro abento' drumben sopajâ Dhèsa Pancuran bisa mèlo è dâlem acara jârèya, tape ta' sangghup polana korang pessèna. Saamponna mèkkèr lanjhâng, Didik ahèrra andi' pèkkèran lajhen (unik) tetep abento' drumben kalabân ngaghuna'aghi barang-barang rè-karè sè ghi' bisa èyangghuy dâddhi alat musik, akadhi perreng, èbbak, drum, bân jherigèn. Idèna Didik jârèya ètarèma kalabân seneng bi' kanca-kancana bân remajâ Dhèsa Pancuran. Molaè orèng-orèng jârèya alako bhârângan ngolla'aghi bânnyak macem drum rè-karè, jherikèn mènyak, ebbak, kantossa potongngan perreng. Saamponna kabbhi terkumpul, orèng-orèng jârèya teros alatèyan sopajâ sangghup tampèl è dâlem karnaval Arè Olang Taon sè ka-41 Republik Indonesia. È dâlem molaèna lattè'anna, sowara drumblek lebbi rammè bâkto ètabu, malla ghi' ta' dhâddhi irama laghu. Parkara rèya polana sadhâjâ parkakas sè èpangghuy ngangghuy barang rè-karè.

 Sombher